CELEX: 32018D1597
Language: mt
Date: 2018-10-23 00:00:00
Title: Deċiżjoni ta' Implimentazzjoni tal-Kummissjoni (UE) 2018/1597 tat-23 ta' Ottubru 2018 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (notifikata bid-dokument C(2018) 7117) (Test b'rilevanza għaż-ŻEE.)

24.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 265/13
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1597
         tat-23 ta' Ottubru 2018
         li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri
         
            
               (notifikata bid-dokument C(2018) 7117)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
         Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni (UE) 2017/247 (3) ġiet adottata wara t-tifqigħat tal-influwenza avjarja b'patoġeniċità għolja tas-sottotip H5 f'għadd ta' Stati Membri (“l-Istati Membri kkonċernati”), u l-istabbiliment ta' żoni ta' protezzjoni u ta' sorveljanza mill-awtorità kompetenti tal-Istati Membri kkonċernati skont l-Artikolu 16(1) tad-Direttiva tal-Kunsill 2005/94/KE (4).
                  
               
                     (2)
                  
                  
                     Id-Deċiżjoni ta' Implimentazzjoni (UE) 2017/247 tipprevedi li ż-żoni ta' protezzjoni u ta' sorveljanza stabbiliti mill-awtorità kompetenti tal-Istati Membri kkonċernati skont id-Direttiva 2005/94/KE għandhom jinkludu mill-anqas iż-żoni elenkati bħala żoni ta' protezzjoni u ta' sorveljanza fl-Anness ta' dik id-Deċiżjoni ta' Implimentazzjoni. Id-Deċiżjoni ta' Implimentazzjoni (UE) 2017/247 tistipula wkoll li l-miżuri li jridu jiġu applikati fiż-żoni ta' protezzjoni u ta' sorveljanza, kif previst fl-Artikolu 29(1) u fl-Artikolu 31 tad-Direttiva 2005/94/KE, iridu jinżammu mill-inqas sad-dati għal dawk iż-żoni stabbiliti fl-Anness ta' dik id-Deċiżjoni ta' Implimentazzjoni.
                  
               
                     (3)
                  
                  
                     Mid-data tal-adozzjoni tagħha 'l hawn, id-Deċiżjoni ta' Implimentazzjoni (UE) 2017/247 ġiet emendata diversi drabi biex jitqiesu l-iżviluppi fis-sitwazzjoni epidemjoloġika fl-Unjoni fir-rigward tal-influwenza avjarja. B'mod partikolari, id-Deċiżjoni ta' Implimentazzjoni (UE) 2017/247 ġiet emendata bid-Deċiżjoni ta' Implimentazzjoni tal-Kummissjoni (UE) 2017/696 (5) sabiex jiġu stabbiliti r-regoli dwar id-dispaċċ tal-konsenji ta' flieles ta' jum miż-żoni elenkati fl-Anness tad-Deċiżjoni ta' Implimentazzjoni (UE) 2017/247. Dik l-emenda qieset il-fatt li hemm riskju baxx ħafna li l-flieles ta' jum ixerrdu l-influwenza avjarja b'patoġeniċità għolja meta mqabbla ma' prodotti bażiċi oħra tat-tjur.
                  
               
                     (4)
                  
                  
                     Sussegwentement id-Deċiżjoni ta' Implimentazzjoni (UE) 2017/247 ġiet emendata wkoll bid-Deċiżjoni ta' Implimentazzjoni tal-Kummissjoni (UE) 2017/1841 (6) sabiex jissaħħu l-miżuri ta' kontroll tal-mard applikabbli fejn hemm riskju akbar li tinxtered l-influenza avjarja b'patoġeniċità għolja. Għaldaqstant, issa d-Deċiżjoni ta' Implimentazzjoni (UE) 2017/247 tipprevedi l-istabbiliment fil-livell tal-Unjoni ta' żoni ristretti oħra fl-Istati Membri kkonċernati, kif imsemmi fl-Artikolu 16(4) tad-Direttiva 2005/94/KE, wara tifqigħa jew tifqigħat tal-influwenza avjarja b'patoġeniċità għolja, u kemm idumu l-miżuri li jridu jiġu applikati fihom. Issa d-Deċiżjoni ta' Implimentazzjoni (UE) 2017/247 tistipula wkoll ir-regoli għad-dispaċċ tat-tjur ħaj, tal-flieles ta' jum u tal-bajd għat-tifqis miż-żoni ristretti l-oħra lejn Stati Membri oħra, skont ċerti kundizzjonijiet.
                  
               
                     (5)
                  
                  
                     Barra minn hekk, l-Anness tad-Deċiżjoni ta' Implimentazzjoni (UE) 2017/247 ġie emendat diversi drabi, l-aktar biex jitqiesu l-bidliet fil-konfini taż-żoni ta' protezzjoni u ta' sorveljanza stabbiliti mill-Istati Membri kkonċernati skont id-Direttiva 2005/94/KE.
                  
               
                     (6)
                  
                  
                     L-Anness tad-Deċiżjoni ta' Implimentazzjoni (UE) 2017/247 ġie emendat l-aħħar bid-Deċiżjoni ta' Implimentazzjoni tal-Kummissjoni (UE) 2018/1307 (7), wara n-notifika mill-Bulgarija ta' tifqigħa ġdida ta' influwenza avjarja b'patoġeniċità għolja f'azjenda tat-tjur li tinsab fir-reġjun ta' Dobrich ta' dak l-Istat Membru. Il-Bulgarija nnotifikat lill-Kummissjoni wkoll li ħadet il-miżuri neċessarji meħtieġa skont id-Direttiva 2005/94/KE wara li seħħet dik it-tifqigħa, inkluż l-istabbiliment ta' żoni ta' protezzjoni u ta' sorveljanza madwar l-azjenda tat-tjur infettata.
                  
               
                     (7)
                  
                  
                     Mid-data li fiha saret l-aħħar emenda tad-Deċiżjoni ta' Implimentazzjoni (UE) 2017/247 bid-Deċiżjoni ta' Implimentazzjoni (UE) 2018/1307 'l hawn, il-Bulgarija nnotifikat lill-Kummissjoni dwar tliet tifqigħat ġodda ta' influwenza avjarja b'patoġeniċità għolja tas-sottotip H5 fl-azjendi tat-tjur li jinsabu fir-reġjuni ta' Plovdiv u Haskovo ta' dak l-Istat Membru.
                  
               
                     (8)
                  
                  
                     Il-Bulgarija nnotifikat lill-Kummissjoni wkoll li ħadet il-miżuri neċessarji meħtieġa skont id-Direttiva 2005/94/KE wara li seħħet dik it-tifqigħa l-ġdida, inkluż l-istabbiliment ta' żoni ta' protezzjoni u ta' sorveljanza madwar l-azjenda tat-tjur infettata f'dak l-Istat Membru.
                  
               
                     (9)
                  
                  
                     Il-Kummissjoni eżaminat dawk il-miżuri f'kollaborazzjoni mal-Bulgarija, u l-Kummissjoni hija sodisfatta li l-konfini taż-żoni ta' protezzjoni u ta' sorveljanza, stabbiliti mill-awtorità kompetenti tal-Bulgarija, jinsabu 'l bogħod biżżejjed mill-azjenda tat-tjur fejn ġiet ikkonfermata t-tifqigħa l-ġdida.
                  
               
                     (10)
                  
                  
                     Biex ikun evitat kwalunkwe tfixkil bla bżonn għall-kummerċ fl-Unjoni u biex ikunu evitati l-ostakli għall-kummerċ mhux ġustifikati u imposti minn pajjiżi terzi, jeħtieġ li fil-livell tal-Unjoni, flimkien mal-Bulgarija, jiġu deskritti malajr iż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħa l-ġdida tal-influwenza avjarja b'patoġeniċità għolja f'dak l-Istat Membru.
                  
               
                     (11)
                  
                  
                     Għalhekk jenħtieġ li d-Deċiżjoni ta' Implimentazzjoni (UE) 2017/247 tiġi aġġornata sabiex titqies is-sitwazzjoni epidemjoloġika aġġornata fil-Bulgarija, fir-rigward tal-influwenza avjarja b'patoġeniċità għolja. B'mod partikolari, jenħtieġ li fl-Anness tad-Deċiżjoni ta' Implimentazzjoni (UE) 2017/247 jiġu elenkati ż-żoni l-ġodda ta' protezzjoni u ta' sorveljanza fil-Bulgarija li ġew stabbiliti u li issa huma soġġetti għar-restrizzjonijiet skont id-Direttiva 2005/94/KE.
                  
               
                     (12)
                  
                  
                     Għalhekk jenħtieġ li l-Anness tad-Deċiżjoni ta' Implimentazzjoni (UE) 2017/247 jiġi emendat bl-aġġornament tar-reġjonalizzazzjoni fil-livell tal-Unjoni sabiex jinkludi ż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħa l-ġdida tal-influwenza avjarja b'patoġeniċità għolja f'dak l-Istat Membru, kif ukoll kemm se jdumu r-restrizzjonijiet applikabbli fihom.
                  
               
                     (13)
                  
                  
                     Għalhekk, jenħtieġ li d-Deċiżjoni ta' Implimentazzjoni (UE) 2017/247 tiġi emendata skont dan.
                  
               
                     (14)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta' Implimentazzjoni (UE) 2017/247 huwa emendat skont l-Anness ta' din id-Deċiżjoni.
         
         
            Artikolu 2
            Din id-Deċiżjoni hi indirizzata lill-Istati Membri.
         
         
            Magħmul fi Brussell, it-23 ta' Ottubru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Deċiżjoni ta' Implimentazzjoni tal-Kummissjoni (UE) 2017/247 tad-9 ta' Frar 2017 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 36, 11.2.2017, p. 62).
         
            (4)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
         
            (5)  Id-Deċiżjoni ta' Implimentazzjoni tal-Kummissjoni (UE) 2017/696 tal-11 ta' April 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 101, 13.4.2017, p. 80).
         
            (6)  Id-Deċiżjoni ta' Implimentazzjoni tal-Kummissjoni (UE) 2017/1841 tal-10 ta' Ottubru 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 261, 11.10.2017, p. 26).
         
            (7)  Id-Deċiżjoni ta' Implimentazzjoni tal-Kummissjoni (UE) 2018/1307 tas-27 ta' Settembru 2018 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 244, 28.9.2018, p. 117).
      
      
         
            ANNESS
            L-Anness tad-Deċiżjoni ta' Implimentazzjoni (UE) 2017/247 huwa emendat kif ġej:
            
                        (1)
                     
                     
                        Fil-Parti A, l-entrata għall-Bulgarija hija sostitwita b'dan li ġej:
                        “Stat Membru: Il-Bulgarija
                        
                        
                                    Żona li tinkludi:
                                 
                                 
                                    Data sa meta applikabbli skont l-Artikolu 29(1) tad-Direttiva 2005/94/KE
                                 
                              
                                    Ir-reġjun ta' Haskovo:
                                 
                              
                                    Il-muniċipalità ta' Haskovo:
                                    
                                                —
                                             
                                             
                                                Konush
                                             
                                          
                                                —
                                             
                                             
                                                Manastir
                                             
                                          
                                                —
                                             
                                             
                                                Voyvodovo
                                             
                                          
                                 
                                    18.11.2018
                                 
                              
                                    Ir-reġjun ta' Plovdiv:
                                 
                              
                                    Il-muniċipalità ta' Maritsa:
                                    
                                                —
                                             
                                             
                                                Manole
                                             
                                          
                                                —
                                             
                                             
                                                Manolsko Konare
                                             
                                          
                                                —
                                             
                                             
                                                Yasno pole
                                             
                                          
                                 
                                    27.10.2018”
                                 
                              
                  
                        (2)
                     
                     
                        Fil-Parti B, l-entrata għall-Bulgarija hija sostitwita b'dan li ġej:
                        “Stat Membru: Il-Bulgarija
                        
                        
                                    Żona li tinkludi:
                                 
                                 
                                    Data sa meta applikabbli skont l-Artikolu 31 tad-Direttiva 2005/94/KE
                                 
                              
                                    Ir-reġjun ta' Haskovo:
                                 
                              
                                    Il-muniċipalità ta' Haskovo:
                                    
                                                —
                                             
                                             
                                                Konush
                                             
                                          
                                                —
                                             
                                             
                                                Manastir
                                             
                                          
                                                —
                                             
                                             
                                                Voyvodovo
                                             
                                          
                                 
                                    Minn 19.11.2018 sa 27.11.2018
                                 
                              
                                    Il-muniċipalità ta' Haskovo:
                                    
                                                —
                                             
                                             
                                                Dolno Voyvodino
                                             
                                          
                                                —
                                             
                                             
                                                Galabets
                                             
                                          
                                                —
                                             
                                             
                                                Gorno Voyvodino
                                             
                                          
                                                —
                                             
                                             
                                                Haskovo
                                             
                                          
                                                —
                                             
                                             
                                                Knizhovnik
                                             
                                          
                                                —
                                             
                                             
                                                Kozlets
                                             
                                          
                                                —
                                             
                                             
                                                Malevo
                                             
                                          
                                                —
                                             
                                             
                                                Mandra
                                             
                                          
                                                —
                                             
                                             
                                                Orlovo
                                             
                                          
                                                —
                                             
                                             
                                                Stamboliyski
                                             
                                          
                                                —
                                             
                                             
                                                Teketo
                                             
                                          
                                                —
                                             
                                             
                                                Trakiets
                                             
                                          
                                                —
                                             
                                             
                                                Vaglarovo
                                             
                                          
                                 
                                    27.11.2018
                                 
                              
                                    Il-muniċipalità ta' Stambolovo:
                                    
                                                —
                                             
                                             
                                                Zhalti Bryag
                                             
                                          
                                 
                                    27.11.2018
                                 
                              
                                    Ir-reġjun ta' Plovdiv:
                                 
                              
                                    Il-muniċipalità ta' Maritsa:
                                    
                                                —
                                             
                                             
                                                Manole
                                             
                                          
                                                —
                                             
                                             
                                                Manolsko Konare
                                             
                                          
                                                —
                                             
                                             
                                                Yasno pole
                                             
                                          
                                 
                                    Minn 28.10.2018 sa 5.11.2018
                                 
                              
                                    Il-muniċipalità ta' Rakovski
                                    
                                                —
                                             
                                             
                                                L-art ta' Stryama — Farm tal-kaċċa tal-Istat il-‘Chekeritsa’
                                             
                                          
                                 
                                    Minn 12.10.2018 sa 5.11.2018
                                 
                              
                                    Il-muniċipalità ta' Maritsa:
                                    
                                                —
                                             
                                             
                                                Trilistnik
                                             
                                          
                                 
                                    Minn 12.10.2018 sa 5.11.2018
                                 
                              
                                    Il-muniċipalità ta' Maritsa:
                                    
                                                —
                                             
                                             
                                                Rogosh
                                             
                                          
                                                —
                                             
                                             
                                                Skutare
                                             
                                          
                                 
                                    5.11.2018
                                 
                              
                                    Il-muniċipalità ta' Maritsa:
                                    
                                                —
                                             
                                             
                                                Dink
                                             
                                          
                                                —
                                             
                                             
                                                Krislovo
                                             
                                          
                                                —
                                             
                                             
                                                Kalekovets
                                             
                                          
                                                —
                                             
                                             
                                                Zhelyazno
                                             
                                          
                                                —
                                             
                                             
                                                Voivodino
                                             
                                          
                                 
                                    21.10.2018
                                 
                              
                                    Il-muniċipalità ta' Rakovski:
                                    
                                                —
                                             
                                             
                                                Rakovski
                                             
                                          
                                                —
                                             
                                             
                                                Shishmatsi
                                             
                                          
                                                —
                                             
                                             
                                                Stryama
                                             
                                          
                                                —
                                             
                                             
                                                Bolyarino
                                             
                                          
                                                —
                                             
                                             
                                                Belozem
                                             
                                          
                                                —
                                             
                                             
                                                Chalakovtsi
                                             
                                          
                                 
                                    5.11.2018
                                 
                              
                                    Il-muniċipalità ta' Sadovo:
                                    
                                                —
                                             
                                             
                                                Sadovo
                                             
                                          
                                                —
                                             
                                             
                                                Cheshengirovo
                                             
                                          
                                 
                                    5.11.2018”